སྤྱིར་བོད་མི་བཙན་བྱོལ་དུ་འབྱོར་ནས་ལོ་ངོ་ལྔ་བཅུ་འཁོར་བའི་དུས་དྲན་འདི་བཞིན་རྒྱ་དམར་གྱིས་བོད་ས་ཡོངས་རྫོགས་བཙན་བཟུང་བྱས་ཏེ་སེར་སྐྱ་ཕོ་མོ་འབུམ་ཕྲག་མང་པོ་དམར་གསོད་དང༌།ྋགོང་ས་མཆོག་དང་བོད་གཞུང་བཅས་པ་འུ་ཐུག་ཐབས་ཟད་ཀྱིས་རང་ཡུལ་ཤོར་ནས་མི་ཡུལ་དུ་སྐྱབས་བཅོལ་དུ་འབྱོར་ནས་ལོ་ངོ་ལྔ་བཅུ་འཁོར་བའི་དུས་དྲན་ཞིག་ཡིན་པ་ལས་དགའ་འོས་པའི་གླུ་ལེན་དང་སྐྱིད་པའི་གར་འཁྲབ་བྱེད་དགོས་པའི་དུས་དྲན་ཞིག་མིན་སྟབས།བཀའ་དྲུང་ཡིག་ཚང་ནས་ལྔ་བཅུའི་དུས་དྲན་སྲུང་བརྩི་ཞུ་ཕྱོགས་ཐད་བསྩལ་པའི་བཀའ་ཡིག་ནང༌།དགའ་སྟོན་སྤྲོ་སྐྱིད་དང༌།འཆར་ཅན་ཆོ་ག་ཕྱག་ལེན་ལྟ་བུ་མ་ཡིན་པར་བོད་མིའི་བཟོད་དཀའི་དཀའ་སྡུག་ཇི་མྱོང་གི་གནས་བབ་གཞོན་སྐྱེས་མི་རབས་གསར་པའི་ཡིད་ངོར་འཇགས་ཐབས་བཅས་སོགས་གསལ་ཡོད།